b"\n_START_ARTICLE_\nEstasyon ng Pedro Gil ng LRT\n_START_SECTION_\nMga kalapit na pook-palatandaan\n_START_PARAGRAPH_\nMalapit ang estasyon sa Philippine General Hospital na isa sa mga pinakamatandang ospital sa Pilipinas, gayundin sa University of the Philippines Manila, Saint Paul University Manila, Philippine Christian University, Philippine Women's University at Philippine Science Centrum. Dahil sa lokasyon nito sa Ermita, malapit ang estasyon sa mga sentrong pasyalan at panlibangan tulad ng Robinsons Place Manila at Hyatt Hotel and Casino Manila, gayundin sa Kalye Julio Nakpil (dating Kalye Vermont) na kilala sa mga serbisyong pagtatato (tattooing services) nito.\n_START_SECTION_\nMga kawing pangpanlalakbay\n_START_PARAGRAPH_\nPinagsisilbihan ang estasyon ng mga taksi at dyipni na dumadaan sa ruta ng Abenida Taft at mga kalapit na ruta. Humihinto ang mga taksi at dyipni malapit sa estasyon at maaaring gamitin upang ilulan ang mga mananakay papunta at galing sa Ermita."